OpenLLM-France/wikimedia huggingface dataset:
# Komidashi

En el joc del go, el komi o komidashi són els punts addicionals que es donen a Blanc en compensació pel desavantatge que suposa que comenci jugant Negre.
Komidashi (コミ) és el terme complet per referir-se a aquesta regla de compensació en japonès. En xinès s'anomena 貼目, i 덤 en coreà.
Els valors més habituals que s'utilitzen avui en dia com a komi són 5,5, 6,5, i 7,5. La importància d'utilitzar semi-enters és que el mig punt serveix per resoldre empats en la puntuació. En les partides amb handicap, es pren un komi de 0,5.

## Història

La importància de compensar Blanc pel fet que comenci Negre no es va tenir en compte fins a mitjans del segle xix. Tot i que no hi ha unanimitat en les dates, sembla que va ser l'any 1852 quan es va començar a introduir la regla del komi. Tot i així, no va ser fins a l'any 1907 quan es va començar a utilitzar en un torneig, amb un valor de 3. La decisió d'introduir el komi com a regla formal en el go no va ser exempta de polèmica entre els jugadors.
La tendència general en els últims cent anys ha estat d'incrementar el komi, des de 2 punts fins a 6,5 o 7,5. Aquest increment ha anat lligat al desenvolupament de la teoria darrera l'inici del joc (fuseki). No cal dir que la introducció del komi ha suposat canvis substancials en l'estratègia general dels dos jugadors, que han de recórrer a tàctiques més agressives per tal de mantenir l'avantatge en cada moment.
John Fairbairn, historiador del món del go, ha escrit sobre la història del komi.

## Justificacions

El valor per al komi es decideix teòricament fent una anàlisi estadística de les partides de professionals i ajustant-lo per tal que les victòries de Blanc i Negre s'aproximin al 50%. Algunes persones afirmen que, basant-se en les partides dels professionals, el valor del komi encara s'hauria de pujar fins a un valor de 8,5 per tal d'equilibrar la partida.
D'altres anàlisis han intentat establir el valor adequat pel komi des d'un punt de vista teòric, entenent aquest valor com el nombre de punts que pot assegurar Negre amb la primera jugada, però aquesta és una qüestió molt més difícil de valorar objectivament.

## Altres formes de komi

Un altre tipus de compensació per utilitzar en partides amb diferència de nivells entre els contrincants és el komi invers, on Negre juga primer (habitualment sense pedres de handicap sobre el tauler), i a més s'endú punts de compensació. Aquest sistema agrada a alguns jugadors, ja que permet desenvolupar la partida com si fos igualada, però obliga a Blanc a recuperar el desavantatge inicial.
A més de la possibilitat d'establir un valor fix, es pot seguir el sistema de subhasta de komi: un jugador escull com serà de gran el komi de Blanc, i després els dos jugadors decideixen si jugaran amb Blanc o Negre. També hi ha la possibilitat d'oferir-se a jugar contra Blanc amb un nombre determinat de komi, el que guanyi l'oferta durà Negre.

## Vegeu també

* Handicap en el go
* Sistemes de puntuació en el go
* Sistemes de rànquing en el go

## Enllaços externs

* Sensei's Library: Komi (anglès)
* Sensei's Library: Història del Komi (anglès)
# Quatre dies de Dunkerque 1980

Els Quatre dies de Dunkerque 1980 van ser la 26a edició dels Quatre dies de Dunkerque. La cursa es disputà en 7 etapes entre el 7 i l'11 de maig de 1980, amb inici i final a Dunkerque

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 7 de maig | Dunkerque – Dunkerque | | 199 | Roger De Vlaeminck | Roger De Vlaeminck |
| 2a etapa | 8 de maig | Aire-sur-la-Lys – Saint-Quentin | | 176 | Guido Van Sweevelt | Guido Van Sweevelt |
| 3a etapa | 9 de maig | Saint-Quentin – Poperinge | | 204 | Bert Oosterbosch | Bert Oosterbosch |
| 4a a etapa | 10 de maig | Poperinge – Villeneuve-d'Ascq | | 118 | Jean-François Pescheux | Jean-François Pescheux |
| 4a b etapa | 10 de maig | Villeneuve-d'Ascq – Villeneuve-d'Ascq | contrarellotge individual | 15,8 | Jean-Luc Vandenbroucke | Jean-Luc Vandenbroucke |
| 5a a etapa | 11 de maig | Bailleul – Bailleul | | 118 | André Mollet | Jean-Luc Vandenbroucke |
| 5a b etapa | 11 de maig | Killem – Dunkerque | | 96 | Eddy Vanhaerens | Jean-Luc Vandenbroucke |

### Etapa 1

Font: Cycling Archives :
Font: Cycling Archives :

### Etapa 2

Font: Cycling Archives :
Font: Cycling Archives :

### Etapa 3

Font: Cycling Archives :
Font: Cycling Archives :

### Etapa 4a

Font: Cycling Archives :
Font: Cycling Archives :

### Etapa 4b

Font: Cycling Archives :
Font: Cycling Archives :

### Etapa 5a

Font: Cycling Archives :
Font: Cycling Archives :

### Etapa 5b

Font: Cycling Archives :

## Classificació final

Fonts: ProCyclingStats Cycling Archives :

## Enllaços externs

* Quatre dies de Dunkerque 1980 a ProCyclingStats
# Pardomima

Pardomima és un gènere d'arnes de la família Crambidae descrit per William Warren el 1890.

## Taxonomia

* Pardomima amyntusalis (Walker, 1859)
* Pardomima azancla Martin, 1955
* Pardomima callixantha E. L. Martin, 1955
* Pardomima distortana Strand, 1913
* Pardomima furcirenalis (Hampson, 1918)
* Pardomima margarodes Martin, 1955
* Pardomima martinalis Viette, 1957
* Pardomima phaeoparda Martin, 1955
* Pardomima phalaromima (Meyrick, 1933)
* Pardomima phalarota (Meyrick, 1933)
* Pardomima pompusalis (Walker, 1859)
* Pardomima telanepsia Martin, 1955
* Pardomima testudinalis (Saalmüller, 1880)
* Pardomima viettealis Martin, 1956
* Pardomima zanclophora E. L. Martin, 1955

## Espècies antigues

* Pardomima tumidipes (Hampson, 1912)

## Referències

* ↑ «GlobIZ search». Global Information System on Pyraloidea. [Consulta: 23 març 2019].
* ↑ Pitkin, Brian; Jenkins, Paul. «Pardomima Warren, 1890» (en anglès). Butterflies and Moths of the World. Londres: Natural History Museum, 05-11-2004.
# Pic Abadías

El Pic Abadías o simplement Abadías és una muntanya de 3.279 m d'altitud, amb una prominència de 29 m, que es troba al massís de la Maladeta, província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Geògraf Salvador Llobet Edicions Cartogràfiques. Maladeta - Aneto, Esc. 1:25.000. Granollers: Editorial Alpina, 1995 (E-25). ISBN 84-8090-037-7.
# Komintern

Komintern (en rus: Коминтерн) és un poble (un possiólok) de l'óblast de Saràtov, a Rússia, segons el cens del 2010 tenia 2.314 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Victor Laloux

Victor Alexandre Frederic Laloux (Tours, 15 de novembre de 1850 – París, 13 de juliol del 1937) va ser un professor i arquitecte francès.
Laloux estudià a l'École des Beaux-Arts de París, al taller de Louis-Jules André. Tot i que la Guerra Franco-Prussiana va interrompre els seus estudis, va ser becat amb el Prix de Rome de 1878, que li permeté des de 1879 fins a 1882 estar-se a la Villa Medici de Roma. A la tornada a França, Laloux va treballar dins l'estil neoclàssic. Laloux va rebre l'AIA Gold Medal el 1922, i la Royal Gold Medal de RIBA el 1929. El 1932 va ser elegit membre de la National Academy of Design. Morí a París als 86 anys.
El 1987, el Musée d'Orsay, alhora a l'antiga estació que Laloux va crear, li va dedicar una exposició.

## Obra

L'obra de Laloux inclou:
* La Basílica neobizantina de Saint Martin a Tours, 1886–1924 - reconstrucció de la basílica destruÏda durant la Revolució francesa.
* L'estació de Tours, 1896–1898
* Estació d'Orsay de París, actualment Musée d'Orsay, 1900
* Ajuntament, Roubaix, 1903
* Ajuntament, Tours, 1904
* Seu del Crédit Lyonnais, París, 1913
* L'Ambaixada dels Estats Units a París, junt amb l'arquitecte William Delano, 1931
* Palais du Hanovre, París, junt amb Charles Lemaresquier, 1932

## Com a professor

Els estudiants educats a l'atelier de Laloux inclouen:
* William Lawrence Bottomley, Estatunidenc
* Arthur Brown, Jr.,
* Jacques Carlu,
* George Shepard Chappell, Estatunidenc
* François-Benjamin Chaussemiche,
* John Walter Cross de Cross and Cross, Estatunidenc
* Jacques Debat-Ponsan,
* William Delano,
* Georges Gromort, French
* Henry-Barthélemy Gutton,
* George Howe,
* Gustave Louis Jaulmes,
* Charles Lemaresquier,
* José Marques da Silva,
* Miguel Ventura Terra,
* Guillaume Tronchet,
* William Van Alen, dissenyador del Chrysler Building
* Charles Weeks de Weeks and Day
* Lucien Weissenburger

## Referències

* 1 2 «Victor Laloux(1850-1937), der Architekt des Bahnhofs von Orsay» (en deutsch). Musée d'Orsay. [Consulta: 24 maig 2019].
* ↑ Crosnier Leconte, M.L. & Al.. Victor Laloux, 1850-1937 : l'architecte de la gare d'Orsay (en francès). París: Ministère de la Culture et de la Communication, Editions de la Reunion des Musées Nationaux, 1987, p. 92 (Dossiers du Musée d'Orsay). ISBN 2711821196.
* ↑ «Palais du Hanovre». structurae.net. [Consulta: 30 desembre 2016].
* 1 2 3 Pennoyer, Peter; Walker, Anne; Wallen, Jonathan (fotos). The architecture of Delano & Aldrich (en anglès). Nova York: Norton, 2003, p. 13. ISBN 9780393730876.
* ↑ Gromort, Georges. The elements of classical architecture (en anglès). Nova York: Norton, 2001, p. 11. ISBN 9780393730517.

## Enllaços externs

* Fitxa personal al Worldcat (anglès)
* Bibliografia en línia Arxivat 2007-07-16 a Wayback Machine. (anglès)
# Jan Jankiewicz

Jan Jankiewicz (Przedborowa, Baixa Silèsia, 17 de setembre de 1955) va ser un ciclista polonès. Sempre competí com amateur. Va guanyar dues medalles d'argent al Campionat del món de 1979. Va participar en dos edicions dels Jocs Olímpics.

## Palmarès

* 1975
** Campionat de Polònia en contrarellotge
* 1978
** Vencedor de 3 etapes a la Volta a Polònia
* 1979
** 1r a la Ruban Granitier Breton
** Vencedor de 3 etapes a la Volta a Polònia
** Vencedor d'una etapa a la Cursa de la Pau
* 1980
** Vencedor de 3 etapes a la Milk Race
** Vencedor d'una etapa a la Volta a Polònia
* 1981
** 1r a la Tour de Loir i Cher i vencedor d'una etapa
** Vencedor d'una etapa a la Volta al Marroc

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Athens (Geòrgia)

Athens és una població dels Estats Units a l'estat de Geòrgia. Segons el cens de l'est. 2009 tenia 114.983 habitants. És la seu de la Universitat de Geòrgia i això fa que la ciutat estigui molt influïda per la cultura estudiantil. S'hi ha fundat uns quants grups de rock alternatiu, com R.E.M., The B-52's i Indigo Girls.

## Demografia

Segons el cens del 2000, Athens tenia 100.266 habitants, 39.239 habitatges, i 19.344 famílies. La densitat de població era de 328,8 habitants per km².
Dels 39.239 habitatges en un 22,3% hi vivien nens de menys de 18 anys, en un 32,3% hi vivien parelles casades, en un 13,3% dones solteres, i en un 50,7% no eren unitats familiars. En el 29,9% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,95.
Per edats la població es repartia de la següent manera: un 17,8% tenia menys de 18 anys, un 31,6% entre 18 i 24, un 27,3% entre 25 i 44, un 15,3% de 45 a 60 i un 8% 65 anys o més.
L'edat mediana era de 25 anys. Per cada 100 dones de 18 o més anys hi havia 93,4 homes.
La renda mediana per habitatge era de 28.118 $ i la renda mediana per família de 41.407 $. Els homes tenien una renda mediana de 30.359 $ mentre que les dones 23.039 $. La renda per capita de la població era de 17.103 $. Entorn del 15% de les famílies i el 28,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personatges il·lustres

* Quentin Moses, jugador de futbol americà.
* Wadsworth Jarrell, artista.
* Kim Basinger, actriu.
* Cindy i Ricky Wilson i Keith Strickland, fundadors dels The B-52's.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Athens». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Athens». American Fact Finder. Oficina del Cens dels Estats Units, 12-01-2010.
# Philibert Tsiranana

Philibert Tsiranana (Ambarikorano, 28 d'octubre de 1912 - Antananarivo, 16 d'abril de 1978) va ser el primer president de Madagascar després de la fi del domini colonial francès.
Tsiranana va néixer a Ambarikorano, a la regió de Mahajanga, el 28 d'octubre de 1912, fill de criadors de bestiar. Va estudiar a la Universitat de Montpeller a França entre els anys 1946 i 1950. El 1952 tornà a Madagascar on funda el Parti Social Démocrate de Madagascar (PSM, Partit Socialdemòcrata de Madagascar,1956). El 1958, es va convertir en Primer Ministre del territori de Madagascar i el 26 de juny de 1960, amb la proclamació de la independència, va passar a ser el primer president de la República Malgaix, nom oficial de Madagascar fins al 1975.
El 1972, davant les protestes populars contra el seu règim, va cedir el poder al general Gabriel Ramanantsoa, que es va convertir en el nou President de la República. Tsiranana va intentar tornar a la política activa, fundant el 1974 un nou partit, el Parti Socialiste Malgache (Partit Socialista Malgaix). El 1975, durant l'època del govern militar provisional de Gilles Andriamahazo, es postulà per reprendre la presidència. El directori militar liderat per Andriamahazo decideix, no obstant això, nomenar president a Didier Ratsiraka. Tsiranana es va retirar definitivament de la política, i es mantindria allunyat de tota activitat pública fins a la seva mort el 1978.

## Referències

* 1 2 3 Cadoux, Charles. «TSIRANANA PHILIBERT - (1912-1978)». Encyclopædia Universalis. [Consulta: 23 març 2019].
# Pont des Abadòs

El Pont des Abadòs és un pont sobre el riu Toran del municipi de Canejan (Vall d'Aran). És una obra inclosa en l'Inventari del Patrimoni Arquitectònic de Catalunya.

## Descripció

El pont des Abadòs està bastit damunt del riu Toran, en el brancal que comunica amb el nucli de Canejan. La vall del riu Toran es presenta força encaixada, cosa que obligà a bastir un notable pont, lògicament aprofitant sengles roques sobresortides en el llit com a base dels estreps. Així tota l'arcada de suport és bastant alta, d'estructura peraltada, amb les dovelles resoltes a partir de peces allargasades, disposades en full de llibre. Tot i que la vegetació amaga paraments s'hi entreveu en la resta una fàbrica de carreuons disposats en filades i units amb un morter de calç. La part superior del pont, condicionada, presenta un sol desnivell i baranes a mitjana altura.Aquest pon s'assembla al de Pontaut.

## Història

En el capbreu de Canejan de l'any 1313 ja compareix un Arnau Pont, sense que això permeti concretar més. El qüestionari Francisco de Zamora fa esment de tres palanques sobre el riu Toran, ribera de Canejan (1788). El diccionari de Pascual Madoz però ja consigna sobre el riu Toran l'existència d'un pont de pedra molt alt d'un sol arc (1850). Semblantment Juli Soler dexia clar que el camí de ferradura que menava a Canejan passava a l'altra banda del riu Toran per un vell pont de Pedra (1906).

## Referències

* 1 2 «Pont des Abadòs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 desembre 2015].
# Keith Holyoake

Keith Jacka Holyoake (Pahiatua, 11 de febrer de 1904 - Wellington, 8 de desembre de 1983) va ser un polític neozelandès que va ocupar el càrrec de Primer Ministre de Nova Zelanda en dues ocasions, primer entre el 20 de setembre i 12 de desembre de 1957 i després del 12 de desembre de 1960 al 7 de febrer de 1972. A més va ser Governador general del 26 d'octubre de 1977 al 25 d'octubre de 1980. Va ser l'únic polític qui va ocupar aquests 2 càrrecs.

## Referències

* 1 2 «Holyoake, Keith Jacka» (en anglès). [Consulta: 1r març 2015].
# Wan-Hoo (cràter)

Wan-Hoo és un cràter d'impacte situat a la cara oculta de la Lluna, de manera que no es pot veure directament des de la Terra. Es troba al sud-oest de l'enorme plana emmurallada de Hertzsprung, dins de la faldilla exterior de materials ejectats. Just a sud-oest de Wan-Hoo es troba el cràter més gran Paschen, i a poc més de dos diàmetres del cràter a al nord-oest apareix Sechenov.
* Localització de Wan-Hoo (sota el centre de la meitat dreta de la imatge)
* Cràters satèl·lit
Com a gran part de el terreny circumdant, aquest cràter ha estat modificat per les ejeccions de Hertzsprung, i el material d'aquest impacte envaeix les parets interiors i el propi interior de Wan-Hoo. Unit a la vora exterior est-sud-est es localitza un cràter satèl·lit gran, Evans Q, que pertany a Evans, situat més lluny cap a l'est. També s'observa un petit cràter, relativament recent, unit a sud-est, i un altre petit cràter en forma de copa en la vora occidental.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Wan-Hoo.
| Wan-Hoo | Coordenades | Diàmetre |
| T | 10° 00′ S, 123° 24′ O﻿ / ﻿10.0°S,123.4°O﻿ / -10.0; -123.4﻿ (Wan-Hoo T) | 21 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Pump Back

Pump Back és una concentració de població designada pel cens dels Estats Units a l'estat d'Oklahoma. Segons el cens del 2000 tenia 155 habitants.

## Demografia

Segons el cens del 2000, Pump Back tenia 155 habitants, 64 habitatges, i 49 famílies. La densitat de població era de 28,5 habitants per km².
Dels 64 habitatges en un 18,8% hi vivien nens de menys de 18 anys, en un 64,1% hi vivien parelles casades, en un 6,3% dones solteres, i en un 23,4% no eren unitats familiars. En el 20,3% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,78.
Per edats la població es repartia de la següent manera: un 20% tenia menys de 18 anys, un 9,7% entre 18 i 24, un 11,6% entre 25 i 44, un 34,2% de 45 a 60 i un 24,5% 65 anys o més.
L'edat mediana era de 51 anys. Per cada 100 dones de 18 o més anys hi havia 103,3 homes.
La renda mediana per habitatge era de 19.886 $ i la renda mediana per família de 27.679 $. Els homes tenien una renda mediana de 36.429 $ mentre que les dones 19.625 $. La renda per capita de la població era de 14.448 $. Entorn del 34,9% de les famílies i el 40,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pump Back». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Pump Back». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Perdiu de mar fumada

La perdiu de mar fumada (Glareola nuchalis) és una espècie d'ocell de la família dels glareòlids (Glareolidae). Habita rius i llacs amb roques de gran part de l'Àfrica subsahariana, des del Camerun, cap a l'est fins a Etiòpia i cap al sud fins Zimbàbue.
# Athens (Alabama)

Athens és una població dels Estats Units a l'estat d'Alabama. Segons el cens del 2007 tenia 22.936 habitants.

## Demografia

Segons el cens del 2000, Athens tenia 18.967 habitants, 7.742 habitatges, i 5.140 famílies. La densitat de població era de 186,2 habitants/km².
Dels 7.742 habitatges en un 30,5% hi vivien nens de menys de 18 anys, en un 50% hi vivien parelles casades, en un 13% dones solteres, i en un 33,6% no eren unitats familiars. En el 31% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,9% tenia menys de 18 anys, un 9,3% entre 18 i 24, un 28,4% entre 25 i 44, un 22,5% de 45 a 60 i un 15,8% 65 anys o més.
L'edat mediana era de 38 anys. Per cada 100 dones hi havia 89,8 homes. Per cada 100 dones de 18 o més anys hi havia 85,5 homes.
La renda mediana per habitatge era de 33.980 $ i la renda mediana per família de 44.544 $. Els homes tenien una renda mediana de 37.191 $ mentre que les dones 22.748 $. La renda per capita de la població era de 19.315 $. Aproximadament el 13,7% de les famílies i el 16,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.